**PlusPlus** (ukr. ПлюсПлюс, *PljusPljus*) eli **Plussat** on holdingyhtiön 1+1 median vuodesta 2012 alkaen toiminut yksityinen televisio- ja valtakunnallinen lasten ja lapsiperheiden viihdekanava Ukrainassa.

Aloitus
-------

Perhekanava "PlusPlus" aloitti CiTy tai ukr. "СіТі"-kanavan taajuuksilla 4. elokuuta vuonna 2012. Joulukuussa vuonna 2006 aloittanut "City" luotiin vuonna 1995 perustetun Gravisin pohjalta ja oli aluksi kaupunki- ja myöhemmin alueellisen lähetystoiminnan asema. Muutettua lähetystensä aikataulua vuoden 2009 talouskriisistä johtuvasti CiTy menetti osan katsojistaan. Sittemmin mediayhtiön 1+1 tekemän ukrainalaisten katsojien tarpeiden analyysin pohjalta kävi ilmi, ettei Ukrainan televisiossa käytännössä löytynyt kanavaa perheen yhteiseen katseluun. Lisäksi tuotiin esille, että puolella ukrainalaisista perheistä on lapsia, heitä on kolmannes Ukrainan väestöstä ja lapset katsovat televisiota keskimäärin kolme kertaa useammin ja kaksi kertaa pidempään kuin aikuiset. Joten mediakonsernin "1+1" lehdistöpalvelun 16.01.2012 antaman tietojen mukaan tammikuun puolenvälin jälkeen aiottiin vähentää kaupunki- ja aluekanavan CiTyn kokoaikaisista työntekijöistä yli 50 prosenttia. Samalla uudelleen käynnistettävän televisiokanavan aikomuksena on laajentaa ja päivittää radikaalisti ohjelmakonseptia ja keskittyä perheyleisöön, jotta vanhemmat viettäisivät enemmän aikaa lastensa kanssa ja alkaisivat ymmärtää toisiaan paremmin. Kanavan kerrottiin toimivan normaalisti tiedotuksen jälkeisinä kuukausina ja päivitysten tulevan julki vuoden 2012 toisella neljänneksellä. Siirtymäkautena "CiTy"-kanavan ilmoitettiin jatkavan perinteisten kulinaaristen ruoanlaitto- ja viihdeohjelmien, animaatioiden ja televisiosarjojen lähettämisen parissa niin kauan, kun "1+1"-yhtiössä keskustellaan sen nimen muuttamisesta. "1+1" median lehdistöpalvelun 01. elokuuta v. 2012 antaman tiedotteen mukaan 23. toukokuuta tehtiin muutokset "Gravis" LLC:n lisenssiin ja 4. elokuuta lähtien CiTy- tai "СіТі"-kanavan taajuuksilla aloittaa perhekanava "PlusPlus". Aloituspäivästä ilmoitti kansallisneuvoston jäsenille televisiokanavan uuden konseptin esitellyt ja sekä "CiTy"n että 04.—10. elokuuta 2012 uudelleennimetyn kanavan yleisenä tuottajana toiminut Natalia Vaško. Hänen eroamisen jälkeen tehtävästä saman elokuun 27. päivänä yleisen tuottajan viran otti vastaan Ivanna Naida. Syyskuussa vuonna 2012 kansallinen neuvosto päätti jatkaa PlusPlusin lähetystoiminnan toimilupaa seitsemällä vuodella.

1+1-mediaomistukseen kuuluvat televisiokanavat "1+1" ja "PlusPlus" muuttivat 17. tammikuuta 2017 lähetysformaatin tavanomaisesta 4:3:sta laajakuvasuhteeseen 16:9. Maaliskuun ensimmäisestä päivästä v. 2017 alkaen televisiokanavien "1+1":n, "PlusPlus":in, "UNIAN TV":n, "Bigudi":n ja "Kvartal TV":n lähetykset siirrettiin "CiTy"n käyttämältä Amos 2 -satelliitilta Astra 4 A:lle. Teräväpiirtona kanava alkoi näkyä alkaen huhtikuuta v. 2020 ja on nykyisin katsottavissa kaikista lähetyslähteissä. Lähitulevaisuudessa ukrainalaisten animaatiosarjojen toivotaan saavansa kansainvälisen ensi-illan sellaisilla maailmanlaajuisilla tv-kanavilla kuin Nick Jr. (Yhdysvallat), Super RTL (Saksa), ABC (Australia), YLE (Suomi) jne.

Ensimmäinen logo oli pystysuoraruudukko, jota käytettiin klo 06:00—12:00
PlusPlusin logo, jota 04.08.2012—31.12.2019 välisenä kautena kanava käytti klo 18.00—06.00 ja sitä käytetään edelleen myös surupäivinä

Kanavan logot
-------------

Plusplus-kanava käytti 04.08.2012—31.12.2019 välisenä aikana eri logoja, jotka vaihtuivat kelloajan mukaan. Silloin aamuisin klo 06.00—12.00 käytössä oli pystysuora logo hymyilevine, klo 12.00–18.00 mutruhuulisine ja klo 18.00—06.00 kokonaan totisine hahmoineen. Käytössä oli myös samanlainen pystysuora logo, jossa oli valkofonttinen kirjoitus "ПлюсПлюс" joko vaaleanvihreällä tai vaaleanharmahtavalla taustalla. Vuosina 2012—2013 käytössä oli vielä pystysuora Uudenvuoden logo, jonka kelloajan mukainen aamuversio oli käytössä klo 06:00—12:00, päiväversio klo 12.00—18.00 ja iltaversio klo 18.00—06.00. Uusin versio Uudenvuoden logosta otettiin käyttöön vuosien 2022—2023 vaihteeksi. Ensimmäisiä vaakasuoria logoja käytettiin lehdistössä ja verkkosivuilla. Myös vaakasuoraa logoa, jossa logon kokoinen kanavannimi oli joko mustalla tai kirkkaammalla valkoisella fontilla, käytettiin mainontaan vuoteen 2017 saakka, minkä jälkeen fontti muuttui harmaanvalkoiseksi. Joidenkin lähteiden mukaan logosta toinen versio on suorakulmio tai samanlainen pyöristettyine kulmineen, jossa valkofonttinen "ПлюсПлюс" teksti on vihreällä ja musta-valkofonttinen keltaisella taustalla. Mainonnassa käytetään myös logoa Ukrainan itsenäisyyden 30-vuotispäivän kunniaksi.

Valtakunnallinen televisio- ja radiotoimikunta myönsi 20. joulukuuta 2019 uudelleen 1+1 Media holding -yhtiön televisiokanavien PlusPlusin ja UNIANin toimiluvat, jolloin ne voivat vaihtaa logoja ja ohjelmakonsepteja.

Ohjelmia
--------

Yleisen tuottajan Natalia Vaškon mukaan kanavalle pyrittiin luoda sisältöä, joka on tarkoitettu vanhempien ja lasten yhteiseen katseluun ja jolloin koko perhe kokoontuu television ääreen. Disneyn, Hasbron ja Nickelodeonin parhaan animaation, suosikkien ja opettavaisten sarjakuvien lisäksi "PlusPlus" valmistelee useita omaan tuotantoon kuuluvia ohjelmia, joista jokaisella on koulutus-, kehitys- ja muita tehtäviä. Uutta ohjelmakonseptia kehitettäessä PlusPlus-kanava aloitti yhteistyön valtion elinten, akateemisten ja tutkimuslaitosten, muunmuassa Ukrainan opetus- ja tiedeministeriön kanssa käyttämällä hyväksi niiden suosituksia. Yleisen tuottajan Ivanna Naidan mukaan PlusPlus:n saa aikaan suuri tiimi markkinointi ja ohjelmointiasiantuntijoita ja ryhmään kuuluu myös perhepsykologi. Strategisena kumppanina PlusPlusilla on Disney Channel. Marraskuussa vuonna 2020 ilmoitettiin "PlusPlus"-kanavan hiljattain aloittaneen yhteistyön UNICEFin kanssa.
Jo 23. toukokuuta 2012: uutisoitiin siitä, että PlusPlus valmistelee yhdessä UNESCOn kanssa kahta projektia. Niistä toisen aloituspäivästä kertoi kanavan lehdistöpalvelu vuoden kuluttua 2. syyskuuta 2013. Tämä uusi viisiminuuttinen ohjelma oli nimeltään "Satu isän kanssa" ja tässä hankkeessa kuuluisat miehet lukevat iltasadun lapsille arkisin juuri ennen nukkumaanmenoa klo 21.00. Toinen oli nimeltään "Onnea jokaiselle päivälle" eli videoita siitä, miten tai mikä voi tehdä lapsen onnelliseksi. Animaatioprojekti "Tämä on meidän ja tämä on sinun" käynnistettiin 1. toukokuuta v. 2014 ja siinä lyhyissä sarjakuvissa tv-kanavan brändätyt hahmot kertoivat leikkisällä tavalla mielenkiintoisia tietoja Ukrainasta: maantieteellisiä piirteitä, merkittäviä saavutuksia, alkuperäisiä keksintöjä jne. Samana vuonna 7. kesäkuuta julkaistiin PlusPlus-kanavalla sarja itse tuotettuja animaatioelokuvia "Hyödyllisiä vinkkejä", joissa kerrotaan kuinka toimia odottamattomissa tai vaikeissa elämäntilanteissa, kysyä kysymyksiä, kokeilla, pohtia ja tehdä päätöksiä, kuinka suojautua auringonpistokselta, miten reagoida oikein, kun kiusataan, kuinka erottaa turvallinen viihde haitallisesta jne. Jokainen jakso käsittelee aina uutta aihetta. Koulutus- ja kehitysprojekti "Maailma odottaa löytäjäänsä" käynnistettiin 1. syyskuuta vuonna 2017. Ohjelman odotetaan inspiroivan koululaisia sekä olemaan luovia, paljastamaan kykyjään että innostavan uteliaisuuteen ja tarkkaavaisuuteen. Projektin päätehtävänä on näyttää ukrainalaisille koululaisille, että jokaisesta heistä voi tulla keksijä, jos on riittävästi halua ja sinnikkyyttä.

Tunnustuksia
------------

PlusPlus-kanava tuottaa vuosittain vähintään 150 minuuttia omaa animaatiotaan ja sillä oli parhaillaan menossa kolme ainutlaatuista omaa tuotantoa useampana kautena: "Tämä on meidän ja tämä on sinun", "Satu isän kanssa" ja "Hyödyllisiä vinkkejä". Syyskuussa vuonna 2015 Ivanna Naida kertoi PlusPlus-kanavan saaneen Ukrainan Ministerikabinetilta Lesja Ukrajinkan nimisen palkinnon muun muassa menestyneestä sarjakuvahankkeesta "Tämä on meidän ja tämä on sinun". Samana vuonna saatiin myös Ukrainan opetus- ja tiedeministeriö mukaan projektiin järjestämään yhdessä tarinoiden ja piirustusten kilpailu siitä, mistä ukrainalaiset lapset ovat ylpeitä. Kilpailu keräsi yli 5 tuhatta piirustusta ja näin ollen voittajien ideoiden perusteella PlusPlus sai hankkeellensa jatkokauden. Kahden vuoden ajan opetus- ja kulttuuriministeriö suositteli tämän PlusPlus-ohjelman sisällyttämistä peruskoulun opetussuunnitelmaan ja sarjakuvia näytettäväksi yläkoulun oppitunneilla. Monikäyttöinen PlusPlus"in projekti "Tämä on meidän ja tämä on sinun" pääsi arvostetun Effie Awards Ukraine 2016 finalistiksi.

PlusPlus on Ukrainan ainoa animaatiokanava, joka kasvatti katsojamääriään tasaisesti viisi vuotta peräkkäin. Kanavan kohdeyleisön kaikkialla Ukrainassa eli 8—40-vuotiaiden katsojien keskimääräinen päivittäinen katseluaika nousi vuoden 2012 kahdestatoista minuutista 1 tuntiin 14 minuuttiin vuonna 2017. 4—14-vuotiaiden katsojien keskuudessa tilastot ovat vieläkin vaikuttavampia, jolloin keskimääräinen tv-kanavan päivittäinen katseluaika nousi vuoden 2012 27:stä minuutista 2 tuntiin vuonna 2017. Vuonna 2018 huhtikuun 25-nä päivänä pidetyissä maan televisiopalkintojen jakotilaisuudessa parhaaksi viihdeohjelmaksi osoittautui PlusPlus-projekti "Maailma odottaa löytäjäänsä". Marraskuussa vuonna 2019 Dniprossa, Nikopolissa, Kiovan alueella, Harkovassa ja Zaporižžjassa järjestetyssä kilpailussa paikasta lukumääräisesti moninkertaisesti kanavia sisältävän digitaalisessa multipleksissa voittajaksi osoittautui Gravis LLC PlusPlus-kanavan konseptin ansiosta ja näin "PlusPlus" sai puheoikeuden digitaalisessa ilmassa useissa kaupungeissa. Myös kansallisen neuvoston jäsenet sallivat kanavan pääsyn valtakunnalliseen digitaaliseen T2-verkkoon. PlusPlus-kanavan "Maailma odottaa löytäjäänsä"-brändiä edistävä kampanja voitti 13. joulukuuta Effie Awards Ukraine 2019:n kultaisen palkinnon.

Vuonna 2020 PlusPlus oli edelleen jo kuudetta vuotta peräkkäin säilyttänyt johtajuutensa 4—14-vuotiaiden yleisön joukossa. Koronakaranteenin aikana PlusPlus:sta tuli merkittävä osa Ukrainan valtakunnallista etäopetus- (ukr. «Всеукраїнська школа онлайн») projektia, joka tarjosi pääsyn etäopetukseen kaikille 4. ja 5. luokkien oppilaille. Kanavaa katsottiin sinä vuonna keskimäärin 47 minuuttia ja 27 sekuntia päivässä.

Lähteet
-------

1. 1 2 3 4 5 6  Канал «Плюсплюс» групи «1+1» стартує 4 серпня (ЛОГО) ("1+1"-ryhmän "Plusplus"-kanava alkaa 4.elokuuta (LOGO))  01.08.2012. ukr. Телекритика , *Telekritika* Internet Archive WayBack Machine. Viitattu 07.12.2023. (ukrainaksi)
2. ↑  Larisa Katerinitš: Медиа для олигархов: бизнес или инструмент влияния? (Oligarkeille tarkoitettu media: bisnes vai vaikutusväline?)  11.09.2016. Antikor-kansallinen antikorruptiollinen portaali (ven. Антикор—национальный антикоррупционный портал , *Antikor-natsionalnyi antikorruptsionalnyi portal*). Viitattu 07.12.2023. (venäjäksi)
3. 1 2 3  «1+1» і «ПлюсПлюс» переходять на широкоформатне мовлення ("1+1" ja "PlusPlus" siirtyvät laajakaistalähetykseen)  18.12.2016. ukr. Телекритика , *Telekritika* Internet Archive WayBack Machine. Viitattu 07.12.2023. (ukrainaksi)
4. ↑  Телеканал ПлюсПлюс (Televisiokanava PlusPlus) 1+1 media. Viitattu 07.12.2023. (ukrainaksi)
5. 1 2 3 4  ПлюсПлюс (PlusPlus) ukr. Телепедія. Енциклопедія Телебач , *Telepedia. Entsyklopedija Telebatš*. Viitattu 07.12.2023. (ukrainaksi)
6. 1 2 3 4 5 6 7 8 9  Телевізійний бізнес (Televisioliiketoiminta) 1+1 media. Viitattu 08.12.2023. (ukrainaksi)
7. 1 2 3 4 5  ПлюсПлюс (PlusPlus) ven. Телепедия. Энциклопедия о телевидении , *Telepedia. Entsyklopedija o televidenji*. Viitattu 08.12.2023. (venäjäksi)
8. 1 2  «Сіті» перезапускається та скорочує понад 50% штату (City käynnistyy uudelleen ja vähentää henkilöstöstä yli 50 prosenttia)  16.01.2012. ukr. Телекритика , *Telekritika* Internet Archive WayBack Machine. Viitattu 08.12.2023. (ukrainaksi)
9. ↑  Телеканал «Сити» (Televisiokanava "City") UBR. Viitattu 08.12.2023. (venäjäksi)
10. 1 2  Телеканал Сити закрывает информационное вещание (City-kanava lopettaa uutislähetykset)  17.01.2012. satsis.info Internet Archive WayBack Machine. Viitattu 08.12.2023. (venäjäksi)
11. 1 2  «Плюсплюс» пока не соответствует статусу детского канала ("Plusplus" ei ole vielä lastenkanavan statuksen veroinen)  06.09.2012. satsis.info Internet Archive WayBack Machine. Viitattu 08.12.2023. (venäjäksi)
12. ↑  "1+1", "ПЛЮС ПЛЮС", "УНИАН ТВ", "Бигуди" и "Квартал ТВ" переходят на спутник "Astra 4A" ("1+1", "PlusPlus", UNIAN Tv", "Bigudi" ja "Kvartal Tv" siirtyvät siirtyvät satelliitille Astra 4A)  24.02.2017. TSN. Viitattu 07.12.2023. (ukrainaksi), (venäjäksi)
13. 1 2 3  Телеканал ПлюсПлюс отмечает 10 лет вещания в эфире (PlusPlus-kanava juhlii lähetystensä 10-vuosipäivää)  04.08.2022. TSN Ukraina. Viitattu 08.12.2023. (ukrainaksi)
14. 1 2  Телеканал «ПлюсПлюс» покаже світову прем’єру мультсеріалу «Хоробрі Зайці» (PlusPlus -kanava esittelee maailmalle ensi-illan sarjakuvasta "Rohkeat jänikset".)  19.11.2020. =ukr. Телекритика, *Telekritika*. Viitattu 08.12.2023. (ukrainaksi)
15. 1 2 3  Maryana Zakusylo: «ПлюсПлюс» замість каналу УНІАН потрапив у мультиплекс «Зеонбуду». Нацрада дозволила каналам помінятись логотипами. (PlusPlus vaihtoi UNIAN-kanavan "Zeonbud"-multipleksissa. Kansallisneuvosto antoi kanaville luvan vaihtaa logojaan.)  21.12.2019. ukr. Детектор Медіа, *Detektor Media* Internet Archive WayBack. Viitattu 08.12.2023. (ukrainaksi)
16. 1 2 3  Иванна Найда: детский телеканал—это высшая математика и много любви. Генеральный продюсер телеканала ПлюсПлюс о том, что и как происходит внутри самого рейтингового детского телеканала Украины (Ivanna Naida: lasten TV-kanava on korkeampaa matematiikkaa ja paljon rakkautta. PlusPlus-televisiokanavan yleinen tuottaja kertoo siitä, mitä ja miten tapahtuu Ukrainan eniten arvostetulla lasten TV-kanavalla)  01.09.2015. Marketing Media Review Internet Archive WayBack. Viitattu 08.12.2023. (venäjäksi)
17. ↑  «Сіті» стає дитячим каналом «Плюсплюс» ("City" muuttuu "Plusplus"-lastenkanavaksi)  23.05.2012. ukr. Детектор Медіа, *Detektor Media*. Viitattu 08.12.2023. (ukrainaksi)
18. ↑  Канал «Плюсплюс» группы «1+1» стартует 4 августа (1+1-ryhmän Plusplus-kanava käynnistyy 4. elokuuta)  01.08.2013. satsis.info Internet Archive WayBack Machine. Viitattu 08.12.2023. (venäjäksi)
19. ↑  На «Плюсплюс» стартує вечірня «Казка з татом» (Iltaohjelma "Satu isän kanssa" alkaa "Plusplussissa")  22.08.2013. ukr.  Детектор Медіа , *Detektor Media*. Viitattu 05.12.2023. (ukrainaksi)
20. ↑  Канал «Плюсплюс» запускає на шкільних літніх канікулах анімаційні «Корисні підказки» ("Plusplus"-kanava käynnistää koulujen kesäloman aikana animoidun "Hyödyllisiä vinkkejä")  04.06.2014. ukr.  Детектор Медіа , *Detektor Media*. Viitattu 08.12.2023. (ukrainaksi)
21. ↑  Канал «Плюсплюс» запускає на шкільних літніх канікулах анімаційні «Корисні підказки» ("Plusplus"-kanava lanseeraa animoituja "Hyödyllisiä vinkkejä" koulujen kesäloman aikana)  04.06.2014. ukr.  Детектор Медіа , *Detektor Media* Internet Archive WayBack Machine. Viitattu 08.12.2023. (ukrainaksi)
22. ↑  Канал ПлюсПлюс створив проект, який надихатиме дітей на відкриття! (PlusPlus-kanava on luonut projektin, joka innostaa lapsia löytämään!)  04.09.2017. ukr. ТОВ "Гравіс" , *TOV Gravis* Internet Archive WayBack Machine. Viitattu 08.12.2023. (ukrainaksi)
23. 1 2  Канал ПлюсПлюс підводить підсумки за 5 років! (PlusPlus-kanava tekee yhteenvedon 5 vuoden tuloksista!)  13.12.2017. ukr. ТОВ "Гравіс" , *TOV Gravis* Internet Archive WayBack Machine. Viitattu 08.12.2023. (ukrainaksi)
24. ↑  Проект «Це наше і це твоє» телеканалу «Плюсплюс» став фіналістом премії Effie Awards Ukraine. Мульти платформний проект «Це наше і це твоє» дитячого телеканалу ПлюсПлюс став фіналістом престижної маркетингової нагороди Effie Awards Ukraine 2016. (TV-kanavan "Plusplus" projektista "Tämä on meidän ja tämä on sinun" tuli Effie Awards Ukrainan finalisti. PlusPlus-lasten tv-kanavan monikäyttöinen projekti "Tämä on meidän ja tämä on sinun" pääsi arvostetun Effie Awards Ukraine 2016 -markkinointipalkinnon finalistiksi)  05.12.2016. ukr.  Детектор Медіа , *Detektor Media* Internet Archive WayBack Machine. Viitattu 08.12.2023. (ukrainaksi)
25. ↑  Проект «Це наше і це твоє» телеканалу «Плюсплюс» став фіналістом премії Effie Awards Ukraine ("Plusplus"-televisiokanavan projekti "Tämä on meidän ja tämä on sinun" pääsi Effie Awards Ukrainan finalistiksi)  05.12.2016. ukr.  Детектор Медіа , *Detektor Media*. Viitattu 08.12.2023. (ukrainaksi)
26. ↑  «1+1 медіа» отримала рекордні 43 нагороди премії «Телетріумф» ("1+1 media" sai ennätykselliset 43 "Teletriumph"-palkintoa)  26.04.2018. 1plus1.ua Internet Archive WayBack Machine. Viitattu 08.12.2023. (ukrainaksi)
27. ↑  Команда маркетингових комунікацій 1+1 media та «ПлюсПлюс» отримали нагороди Effie Awards Ukraine 2019 (1+1 median ja PlusPlusin markkinointiviestintätiimi voitti Effie Awards Ukraine 2019-palkinnon)  14.12.2019. ukr. Телекритика , *Telekritika* Internet Archive WayBack Machine. Viitattu 08.12.2023. (ukrainaksi)
28. ↑  8 лет детской радости: телеканал ПлюсПлюс отмечает день рождения (8 vuotta lasten iloksi: TV-kanava PlusPlus juhlii syntymäpäiväänsä)  04.08.2020. unian.net. Viitattu 08.12.2023. (venäjäksi)